මම පද්මසිරි අයියත් එක්ක මහනුවර එම්.ජී. පෙරේරා කලායතනයට ගියා. සංගීතඥ එම්.ජී. පෙරේරා මහතා ඒ කාලයේ සංගීත පන්ති පැවැත්තුවා. පෙරේරා මහත්තයා පන්ති මිතුරන් වූ ආනන්ද හා අසෝකගේ තාත්තා අපි ඒ කාලේ සමූහ ගීත ගායනා කරනවා. සංගීතයට හිත වැටුණා. මව්පියන් මාව නුවර කාර්මික විද්‍යාලයේ ඉංජිනේරු පාඨමාලාවක් හදාරන්න යැව්වා. වසර 1 1/2 ක් විතර පාඨමාලාව හදාරණ කොට ඔන්න කාර්මික විද්‍යාලය වෙන තැනකට ගෙන ගියා. මාස 6 ක් විතර විවේක කාලයක් තිබුණා. මගේ ජීවිතයේ රස්තියාදු යුගය ඒ. අපි යාළුවෝ එක්ක සින්දු කියා කියා ඉන්න කාලේ මේ. මගේ පුංචි අම්මාගේ පුතෙක් හිටිය බන්දුල රණසිංහ කියලා එයාට ගිටාර් වාදනය කරන්න පුළුවන්. මඟුල් ගෙවල්වල අපි සින්දු කිව්වා. ඒ කාලේ මහනුවර ලේක් ක්ලබ් එකේ සංගීත ප්‍රසංග පැවැත්තුවා සෙනසුරාදා ඉරිදා දවස්වල. සී.ටී. ප්‍රනාන්දු, නෙවිල් ප්‍රනාන්දු, ජෝතිපාල ගීත කිව්වේ. සියැක්, ජෙට් ලයන්ස්, මූන්ස්ටෝන් වගේ බෑන්ඩ් වාදනය කරනවා අපි ආසාවෙන් බලන් ඉන්නවා.
නුවර කාර්මික විද්‍යාලයේ ඉංජිනේරු පාඨමාලාවක් හදාරන්න යැව්වේ කා විසින්ද?
මව්පියන්